एका सैनिकाची इच्छा देशाचे रक्षण करण्याची असते आणि देशासाठी आपले प्राण बलिदान देण्यास तयार असतात

सुरुवातीचा काळ अत्यंत कठोर होता. सर्वत्र सैनिकी वातावरण आणि घरापासून इतक्या दूर असल्याने मला नेहमीच घरच्या लोकांची आणि गावच्या मित्रांची आठवण येत असे. परंतु देशसेवेचे व्रत आठवले आणि सैन्यातील माझी वर्दी पाहिली की पुन्हा एकदा नव्या जोमाने मी माझ्या कर्तव्याप्रती जागृत होत असे.

आमचे काम खूप अवघड आहे. आम्ही जेथे असतो तो भाग अतिशय थंड आहे. शिवाय आम्हांला डोळ्यांत तेल घालून सीमेची राखण करावी लागते. शत्रूकडून मारा सुरू झाला, तर आम्हांला आपले ठाणे सोडता येत नाही. शत्रूच्या हल्ल्यात आपले सहकारी मृत्यू पावले, तर फार दुःख होते. माझ्या देशाच्या रक्षणासाठी मी सदैव तयार असतो. ते मी माझे परमभाग्य समजतो."

भारतीय सैन्यात कार्य करणे म्हणजे एक प्रकारे माझ्याकडून देशसेवाच घडत आहे याचा मला सार्थ अभिमान वाटतो. करोडो भारतीय लोकांच्या संरक्षणाची जबाबदारी घेऊन ती नेटाने पार पाडणे आणि मातृभूमीसाठी गरज पडल्यास प्राणांची आहुती देणे अशा गोष्टींमुळे एक सैनिक नक्कीच असामान्य ठरत असतो.